  ร้านเป็ดย่างเจ้าเก่าแก่ตั้งอยู่บนถนนสมเด็จพระเจ้าตากสินย่านฝั่งธนใกล้ๆกับแยกมไหสวรรค์ มีที่จอดรถด้านหลังร้าน ร้านนี้ไม่ได้มาทานนานมากเพราะตั้งแต่ทำอุโมงค์ลอดแยกรถติดมากๆ ทำกันมาเป็นสิบปียังไม่เสร็จ ตอนนี้เสร็จแล้วการจราจรเลยสะดวกกว่าเดิมหน่อย เป็ดย่างร้านกิ๊ดกี่ร้านนี้เนื้อเหนียวนุ่มแต่ชอบที่หนังมีกลิ่นหอมจากการย่างเป็ด น้ำราดก็หอมเครื่องเทศรสชาติกลมกล่อม แต่ที่หลายคนประทับใจคือขนมจีบหมูแบบโบราณเนื้อหมักมาได้เนียนเนื้อแน่นรสชาติแบบขนมจีบโบราณ จิ้มกับร้ำจิ้มเปรี้ยวและผสมกับกระเทียมที่โรยมาก็เข้ากันได้อย่างลงตัว